o
Tr. Gunnar Bergling Jeesus on ylösnoussut!
-Johdat minua oikeaa tietä.
Olet Lähteeni.
Nyt ja ikuisesti.
Olet Elämäni,
sydämeni kaipaus
Olet Rauhani,
joka ylittää ymmärrykseni.
Olet Paimeneni
Johdat minua oikeaa tietä.
Olet Lähteeni,
nyt ja ikuisesti.
Olet Elämäni,
sydämeni kaipaus.
Olet Rauhani,
joka ylittää ymmärrykseni.
Olet Paimeneni.
Johdat minua oikeaa tietä.
Olet Lähteeni,
nyt ja ikuisesti.
Olet Elämäni,
sydämeni kaipaus.
Olet Rauhani,
joka ylittää ymmärrykseni.
Olet Paimeneni.
Johdat minua oikeaa tietä.
Olet Lähteeni,
nyt ja ikuisesti.
Olet Lähteeni,
nyt ja ikuisesti.
Olet Lähteeni,
nyt ja ikuisesti.
Olet Lähteeni,
nyt ja ikuisesti.
Olet Lähteeni, Jeesus.
Minulta ei puutu mitään.
KRISTUS ON YLÖSNOUSSUT!
Kyllä, Kristus on ylösnoussut.
HALLELUJA!!!
Ylistys Jumalalle!
Kiitos, Taivaallinen Isä! Halleluja!
Me julistamme Häntä, joka on ylösnoussut!
Me kannamme Elämää!
Olemme tämän maailman pelastus
julistamamme Sanoman kautta!
Ylistämme ja kiitämme Sinua, Herra!
Ihmiset pelastuvat ja vapautuvat pimeydestä elämään.
Kiitos kaikesta hyvästä, mitä olet suunnitellut elämäämme
ihmisten pelastukseksi, Jeesuksen nimessä!
Seurakunta sanoo: Amen!
Olkaa hyvät ja istukaa.
Kiitos, Jeesus.
Meidän tarvitsee muistuttaa itseämme,
että meidän Herramme on ylösnoussut.
Hän elää. Sitä ei voi kuulla liikaa.
Voit julistaa tätä päivän mittaan.
Ihmiset ällistyvät.
Ilmoitan, että tulevalla viikolla ja huomenna
meillä on jumalanpalvelus.
Bengt Dahlberg saarnaa toisena pääsiäispäivänä.
Keskiviikkona Peter Nordbergilla on iltakokous.
Meiltä lähtee joitakin tiimejä matkalle.
Olemme siunanneet jotkut tiimiläisistä mutta emme kaikkia.
Yksi tiimi matkustaa Suomeen,
toinen Göteborgiin.
Mihin matkustattekin, eikä teitä ole vielä siunattu,
tulkaa eteen. Rukoilemme puolestanne.
Jos en maininnut jotain tiimiä,
olette tervetulleita siunattavaksi.
Matkustamme siis eri paikkoihin
koska viemme Sanomaa eteenpäin.
Lähetämme tiimejä saarnaamaan ja julistamaan.
Mihin matkustatte? -Skåneen.
Entä sinä? Skåneen myös.
Kaikki lähtevät Skåneen? Sinä lähdet Suomeen.
Ojentakaa kätenne tiimiläisiä kohti. Lähetämme heidät.
Voitelen heidät öljyllä ja lähetämme heidät.
Heidän tehtävänsä on viedä sanomaa Jeesuksesta.
Se ei ole vain mukavien kokousten pitämistä,
vaan he tulevat ihmein ja merkein.
Ihmeet ja merkit - ne muuttavat ihmisten elämän.
Tämä on tehtävämme.
Halleluja.
Ota vastaan Pyhän Hengen voitelu Jeesuksen nimessä.
Lähetän sinut.
Ota vastaan Pyhän Hengen voitelu Jeesuksen nimessä.
Lähetän sinut.
Ota vastaan Pyhän Hengen voitelu Jeesuksen nimessä. Lähetän sinut.
Halleluja. Ylistys Jumalalle.
He lähtevät ja tekevät Jeesuksen nimessä ihmeellisiä tekoja.
Odotamme todistuksia Herran teoista.
Sellainen rohkaisee ja tuntuu ihanalta.
Tänään on pääsiäispäivä - erityinen päivä.
Raamatussa on monia pääsiäiseen liittyviä tekstejä.
Ajattelin lukea Luukkaan evankeliumista
tekstin, joka sopii tähän päivään.
Luukkaan evankeliumin luku 24, jakeesta 1 alkaen.
Otan sen esille, koska siitä käy ilmi tärkeitä asioita.
Rinnakkaisista evankeliumeista käy ilmi eri asioita.
Voimme sanoa, että niissä on eroavaisuuksia.
Evankeliumeilla on eri kertojat. He käsittelevät eri asioita.
He näkevät asiat eri silmin kuin toiset.
Luukas taltioi näin (Luuk. 24:1-12):
"Viikon ensimmäisenä päivänä"
"ani varhain he tulivat haudalle,"
"tuoden mukanaan valmistamansa hyvänhajuiset yrtit."
"He havaitsivat kiven vieritetyksi pois haudalta."
"He menivät sisään,"
"mutta eivät löytäneet Herran Jeesuksen ruumista."
"Kun he olivat tästä ymmällä,"
"kaksi miestä seisoi heidän edessäänsäteilevissä vaatteissa."
"Naiset pelästyivät ja kumartuivat kasvoillensa maahan."
"Niin miehet sanoivat heille:"
'Miksi te etsitte elävää kuolleitten joukosta?'
'Hän ei ole täällä, Hän on noussut ylös.'
'Muistakaa, kuinka Hän puhui teille vielä ollessaan Galileassa,'
'miten Ihmisen Poika annetaan syntisten ihmisten käsiin,'
'ristiinnaulitaan, ja Hän kolmantena päivänä nousee ylös.'
"Niin he muistivat Hänen sanansa."
"He palasivat haudalta ja veivät sanan tästä kaikesta"
"niille yhdelletoista ja kaikille muille."
"Ne, jotka kertoivat tämän apos- toleille, olivat Maria Magdaleena,"
"Johanna ja Maria, Jaakobin äiti"
"ja muut naiset heidän kanssansa."
"Mutta näiden puheet näyttivät heistä turhilta,"
"eivätkä he uskoneet heitä."
"Mutta Pietari nousi ja juoksi haudalle;"
"kun hän kurkisti sisään, näki hän siellä ainoastaan käärinliinat."
"Hän meni ihmetellen itsekseen sitä, mikä oli tapahtunut."
Tämä oli suurenmoinen tapahtuma.
Ihmiset ihmettelivät ja murehtivat.
Joissain kohti kerrotaan, että he olivat sanattomia.
He mykistyivät.
He eivät tienneet, mitä sanoa tai ajatella.
Osittain he veivät sanomaa suurenmoisesta tapahtumasta;
Jeesuksen ylösnousemuksesta, enkelien ilmestymisestä
ja siitä mitä enkelit kertoivat.
Samanaikaisesti heitä vaivasi epäilys.
"Ei tuo voi olla mahdollista. Kuullostaa kummalliselta."
Ehkä muistatte, miten Jeesuksen haudalle asetettiin vartio.
Se oli turvatoimi.
Tapahtuma oli erityinen.
Juutalaisten johtajien vaatimuksesta
Pontius Pilatus asetti haudalle vartion
ettei tapahtuisi mitään.
Nämä haudan vartijat nukahtivat.
Ylösnousemuksen tapahtuessa he olivat kanveesissa.
Herättyään he pelkäsivät henkensä edestä.
He miettivät, mitä tapahtuisi.
Heitä kuulusteltiin myöhemmin tapahtuneesta.
Heille sanottiin: "Jos levitätte 'oikeanlaista' huhua,
emme rankaise teitä.
Kertokaa, että opetuslapset varastivat Jeesuksen ruumiin.
Jos väitätte opetuslasten vieneen ruumiin, emme rankaise teitä
vaikka nukahditte vartiovuorossanne."
Vartijat eivät tienneet, mitä oli tapahtunut.
Helpottuneina rangaistuksen välttämisestä
he todistivat opetuslasten varastaneen ruumiin.
Kivi haudansuulla ei ollut mikään pikkukivi.
Olette ehkä nähneet tämän tyyppisiä hautoja
Jerusalemin hautapaikassa.
Se on pieni lehto.
Siellä voi nähdä samanlaisia kiviä.
Kivet vieritettiin uraan, joka piti ne paikallaan.
Hauta myös sinetöitiin.
Haudan avaaminen yritettiin estää kaikin tavoin.
Matkalla haudalle naiset keskustelivat ongelmastaan:
"Mitä teemme? Miten saamme kiven haudan suulta?"
He aikoivat tapojensa mukaan voidella Jeesuksen.
Heillä oli mukanaan tarvittavat yrtit kuolleen voitelemiseen.
He olivat hieman valmistautuneet
ennenkuin Jeesus laitettiin hautaan.
Tämä oli aivan uusi hauta
ja saatu lahjoituksena.
Hauta oli lähietäisyydellä ja sinne oli helppo tulla myöhemmin.
Sapattina oli kuitenkin kiellettyä kulkea sinne asti.
Sapatin jälkeen naiset menivät haudalle.
He olivat ensimmäisinä haudalla.
Tapahtui jotain ennenkuulumatonta - Jeesus oli ylösnoussut.
Enkelit todistivat tästä.
Naiset veivät sanoman apostoleille
ja heidän kanssaan kokoontuneille.
Paikka oli todennäköisesti yläsali, jossa he rukoilivat yhdessä.
Tuossa tilanteessa he olivat peloissaan,
ja sulkeutuivat saliin haluamatta päästää ketään sisään.
Tämä oli tuttua. Aiemmin voimakkaiden vainojen aikaan
opetuslapset lukitsivat oven eivätkä päästäneet ketään sisään.
Sisäänpyrkivän piti olla oikea henkilö.
Naiset tulivat todistaen Jeesuksen ylösnousemuksesta,
miten Hän näyttäytyisi opetuslapsille.
Sanoman kuullessaan he olivat järkytyksen tilassa.
He torjuivat kuulemansa.
Pietari tunsi, että jotain oli meneillään.
Hän juoksi haudalle.
Muiden evankeliumien mukaan Johannes seurasi mukana.
Johannes oli nuorempi ja juoksi kovempaa.
Hän oli haudalla ensin ja kurkisti haudan sisään.
Pietari ei tyytynyt tarkkailemaan etäämmältä
ja pohdiskelemaan. Hänen täytyi tutkia asiaa.
Hän halusi tutkia lähietäisyydeltä.
Markuksen evankeliumin vastaavassa kuvauksessa
Pietari tutki tarkkaan, mitä haudassa oli.
"Mitäs täällä on?"
"Täällä on siteet ja liinat."
Pietari näki vain tämän.
Hän palasi takaisin haudalta.
Yhdessä kohdassa kerrotaan naisten saaneen ilmestyksen
ja kohtasivat enkelit aikaisin.
Toisessa kohdassa kerrotaan, että he näkivät miehen.
He eivät tienneet, mitä se oli. Mies loisti valoa.
Oli suurenmoista, miten enkelit tuossa tilanteessa
välittävät viestin
järjettömimmällä mahdollisella tavalla:
Välittämällä viestin ensin naisille.
Tuohon aikaan naisten todistuksella ei ollut painoarvoa.
Jos siitä ylipäänsä välitettiin. Enkelit kuitenkin puhuivat naisille:
"Teidän täytyy viedä tätä sanomaa eteenpäin."
"Kiirehtikää ja viekää sanoma apostoleille ja opetuslapsille,"
"ja kertokaa mitä on tapahtunut: Jeesus on ylösnoussut!"
Tärkein sanoma koko maailmanhistoriassa
annettiin naisten käsiin.
He ottivat ensimmäisen askeleen.
Tämä oli järisyttävää.
Lukemassamme oli vielä yksi järisyttävä juttu.
Haluan korostaa tätä yhä uudestaan,
jotta ymmärtäisitte.
Jeesuksen ylösnousemus kuolleista
toi täyden eheytymisen ristintyön seurauksena
myös naisten osaksi.
Jeesus eheyttää kaikki ihmiset.
Hän antaa anteeksi kaikille.
Hän parantaa ja vapauttaa kaikki.
Hän pelastaa kaikki.
Mitä tulee eheytymiseen,
Hän koskettaa yhtä lailla naisia kuin miehiä.
Naisilla on suurempi eheytymisen tarve tällä tasolla.
Naisia ei otettu huomioon Jumalalle käyttökelpoisina.
Tästä ei puhuttu aikaisemmin.
Satunnaisesti siellä täällä, muttei paljoa.
Kyseessä on TÄRKEIN sanoma, joka muuttaa maailmanhistorian!
Tätä sanomaa naiset välittivät,
koska enkelit antoivat tehtävän heille.
Voi kysyä: "Miksi ihmeessä?"
"Miksi miehille ei annettu sitä tehtävää ensin?"
"Jos he olisivat vähän odottaneet, Pietari olisi juossut paikalle..."
Ei - Herra teki tämän tietoisesti.
On vaikea käsittää, miten päämäärätietoinen Hän oli.
Hän lähetti sanoman ensin enkelien välityksellä
ja lähetti heidät matkaan.
Kun Pietari oli ollut haudan sisällä,
myös Magdalan Maria oli tullut haudan luokse.
Pietari ja Johannes katsoivat hautaa.
Sitten he juoksivat kotiin.
He ihmettelivät tapahtunutta.
Mutta Magdalan Maria jäi haudalle.
Silloin Jeesus itse ilmestyi hänelle.
Jeesus kertoi, mitä oli tapahtunut ja sanoi:
"Mene ja kerro heille!"
Maria meni ja kertoi viestin uudestaan opetuslapsille:
Jeesus oli ilmestynyt ja näyttäytyisi heille kaikille
hieman myöhemmin Galileassa.
Tämä oli täysin hämmästyttävä tapahtuma.
Hämmästyttävä ja vaikea ymmärtää.
Joku oli voittanut kuoleman.
Ihmiskunnan pahin vihollinen
ja syntiinlankeemuksen seuraus oli kuolema.
Ihmiset olivat hengellisesti kuolleita - erossa Jumalasta.
Kaikkien ihmisten kohtalo oli kuolla joku päivä.
Kirjoitusten mukaan ihmisten kohtalo
syntiinlankeemuksen jälkeen oli kuolema.
Maanpäällä he eivät voineet elää Jumalan kanssa
samalla tavalla kuin ennen syntiinlankeemusta.
Nyt saimme sanoman ylösnousemuksesta.
Hän elää!
Hän on ensimmäinen kuolleista heräävien joukossa.
Kaikki, jotka uskovat Jeesukseen, tulevat eläviksi.
Ne, jotka uskovat Jeesukseen, eivät koskaan kuole.
He eivät koskaan joudu eroon Jumalasta.
Mikään ei erota heitä Hänen rakkaudestaan.
Heillä on ikuinen elämä!
Tämä koskee KAIKKIA, jotka uskovat Jeesukseen.
Kuka tahansa voi ottaa Jeesukseen vastaan sydämessään
ja sanoa: "Jeesus, tule sydämeeni."
"Pelasta minut!"
Hän tekee sen.
Hänen kutsumisensa elämäämme käy nopeasti.
Hänen vastaanottamisensa käy nopeasti.
Elämän muuttuminen kuolemasta elämään käy nopeasti.
Emme enää ole erossa Jumalasta vaan Hänen yhteydessään.
Kuolema ei ole enää kohtalomme.
Olemme osallisia ylösnousemuksesta.
Meillä on iankaikkinen elämä.
Sen Herra antaa meille - ikuisen elämän.
Ikuinen elämä ei koskaan katoa.
Jeesus nousi ensimmäisenä kuolleista.
Elämän säilyttäneenä Hän puhuu tästä.
Hän on voittanut kuoleman. Hän polki kuoleman jalkoihinsa...
Ennen vanhaan sanottiin, että ristillä Jeesus polki
synnin, kuoleman ja paholaisen jalkojensa alle.
Jeesus TALLASI ne jalkoihinsa!
Kaikki nämä voimat tehtiin vaarattomiksi.
Ne eivät saaneet otetta Jeesuksesta.
Tämän Jeesus teki meidän vuoksemme,
jotta meillä olisi sama asema.
Synti, kuolema ja paholainen ovat jalkojemme alla.
Meidän ei tarvitse enää pelätä kuolemaa - meillä on elämä.
Kuolema ei enää pure tähän elämään.
Sellaisen elämän olemme saaneet.
Nyt Jeesus oli siis ylösnoussut,
Hän lähetti enkelit puhumaan naisille.
He eivät olleet mitä tahansa naisia.
He olivat seuranneet Jeesusta. Mitä erityistä heissä oli?
He olivat eheytettyjä naisia. He olivat seuranneet Jeesusta.
He olivat yhtälailla Jeesuksen opetuslapsia kuin miehetkin.
Muistattehan naisen, joka istui Jeesuksen jalkojen juuressa?
Maria istui Jeesuksen jalkojen juuressa.
Tämä merkitsi, että Jeesus oli Marian Opettaja.
Hän hyväksyi Jeesuksen Opettajanaan.
Jeesus sanoi, ettei kukaan ota pois Marian tehtävää.
Kukaan ei ottaisi pois Marian asemaa.
Hänellä oli oikeus valita hyvä osa.
Sen Maria teki ja Jeesus sanoi sitä oikeaksi valinnaksi.
Maria oli yksi Jeesuksen opetuslapsista.
Sen jälkeen naisista alkoi tulla Jeesuksen opetuslapsia.
Monet naiset seurasivat Jeesusta.
Osa heistä palveli Jeesusta aineellisista varoistaan.
He lahjoittivat ruokaa, rahaa tai muita asioita Jeesukselle
Voimmeko palvella Jeesusta rahoillamme?Tietenkin!
Voimme palvella Jeesusta ajallamme, voimavaroillamme,
osallistumalla, rukouksin ja käsillämme.
Jeesus sanoo: "Haluan koskettaa ihmisiä."
"Voisitko SINÄ laittaa kätesi heidän päälleen,
jotta Minä voin parantaa heidät?"
"Usko siihen, että toimin kauttasi."
Palvelet Jeesusta käsilläsi.
Voit palvella Jeesusta monilla mahdollisilla tavoilla.
Jokaisella on oikeus tulla Jeesuksen opetuslapseksi.
Nämä naiset eivät olleet mitä tahansa opetuslapsia.
He kuuluivat Jeesuksen sisäpiiriin.
He olivat kuuluivat Jeesuksen läheisiin opetuslapsiin.
Kukaan ei uskonut naisten kuuluvan Jeesuksen lähipiiriin.
Perinteet eivät kerro siitä.
Kirjoituksia lukiessamme huomaamme
Jeesuksen opetuslapsiin kuuluneen naisia.
Jeesus todisti edeltä käsin kärsimyksistään:
"Minut tullaan vangitsemaan."
"Tulen kärsimään kipua."
"Juutalaisten virkamiehet tulevat rankaisemaan minua."
"Minut tullaan hylkäämään ja ristiinnaulitsemaan."
"Mutta kolmantena päivänä nousen kuolleista."
Tämän Jeesus sanoi vain lähipiirilleen.
Jeesus ei saarnannut sitä kaikille.
Hän saarnasi sitä vain lähimmille opetuslapsilleen.
Teologit ovat yllättävän yksimielisiä yhdestä asiasta:
Jeesus puhui profeetalliset sanat
kärsimyksestään, kuolemastaan ja ylösnousemuksestaan
ainoastaan lähimmille opetuslapsilleen.
Mitä enkeli sanookaan tässä?
Siitä saamme selville, keitä sisäpiiriin kuului.
Kolme lähintä opetuslasta olivat Pietari,Jaakob ja Johannes.
Lähipiiriin kuuluivat myös muut apostolit.
Lisäksi oli muita, joista oli tullut opetuslapsia.
Mutta pieneen lähipiiriin
kuuluivat ne, jotka kuulivat nämä sanat.
Näin ne kuuluvat -
tämän ymmärtäminen oli "JIHUU!"-elämys.
Tiesin Jeesuksen aikovan eheyttää kaikki ihmiset.
Hän ei eheyttäisi vain miehiä.
Ja puolet ihmiskunnasta eläisi vankeudessa?
Ymmärrätkö, se ei ole Jeesuksen sydämen mukaista!
Tämä ei ole Jeesuksen tyyli.
Kun Jeesus tekee jotain, Hän eheyttää KAIKKI.
Hän eheyttää naiset niin että jysähtää!
Hän antoi maailman historian tärkeimmän sanoman
eteenpäin vietäväksi naisille, joista sanotaan näin.
Enkeli puhuu heille. Oikea enkeli.
Enkeli tuo viestiä Jumalalta.
Enkeli kertoo, mitä Jumala sanoo.
Enkeli sanoo:
"Ei Hän ole täällä," Luuk. 24:6-7.
"Ei Hän ole täällä. Hän on noussut ylös."
"Muistakaa, kuinka Hän puhui teille vielä ollessaan Galileassa."
"Ihmisen Poika annetaan syntisten ihmisten käsiin"
"ja ristiinnaulitaan ja kolmantena päivänä Hän nousee ylös."
"Muistakaa tämä!"
Näin enkeli sanoi naisille.
Missä naiset olivat kuulleet tällaista?
Mistäs he muistaisivat nämä puheet?
Niinkuin sanottu: Teologit ovat yksimielisiä tästä.
Vain lähipiiriin kuuluva saattoi kuulla tämän.
Jeesuksen läheisyydessä.
Naiset olivat Jeesuksen opetuslapsia.
He kuulivat ehdottomasti keskeisimmän sanoman
siitä, mitä Jeesus joillekin välitti:
Hänen kuolemansa ja ylösnousemuksensa.
Naisten tuli pitää sanat mielessään.
Toisista sanottiin tähän tapaan:
He eivät muistaneet.
Mitä Jeesus olikaan sanonut?
He olivat kuulleet sanat, mutteivat muistaneet.
He lähtivät koteihinsa hämmästyksissään.
Naiset saivat vastuun viedä sanomaa eteenpäin.
Kerron sinulle: Sanoma ei parane,
kun naiset välittävät sitä.
Ei se olisi parantunut miestenkään toimesta.
Itse sanoma on täysin mullistava.
Jeesuksen mielenmukaista oli eheyttää naiset.
Niin Hän teki, kun sanomaa alettiin levittää.
Sanomaa Hänen ylösnousemuksestaan.
Hän löi kerralla monta kärpästä, niinsanotusti.
Monta kärpästä laitetaan kerralla ojennukseen.
Hänen ylösnousemuksensa oli voitto kuolemasta.
Nyt kaikki hyvät seuraukset,
ristin ihanat seurakset, tulevat osaksemme.
Me tarvitsemme tätä kaikkea!
Tarvitsemme pelastusta ja syntien anteeksiantoa!
Tarvitsemme parantumista, vapautumista ja eheytymistä!
Meidän tarvitsee muuttua!
Tarvitsemme ihmeitä taloutemme alueella!
Tarvitsemme rakkautta! Tarvitsemme rauhaa!
Tarvitsemme iloa ja voimaa!
Saamme tämän kaiken ristin seurauksena.
Tämä on kaikille, jotka uskovat.
Tarvitsemamme tehtävä,
mahdollisuus vastata kutsuumme -
Jeesuksen ylösnousemus mahdollistaa kaiken tämän.
Hänen voimansa ja tahtonsa lähettää meidät
ovat täysin rajattomat.
Herra kysyy: "Kenet Minä lähetän?"
Kirjoituksista nousee kysymys: "Kenet Minä lähetän?"
Kaikki haluavat huutaa: "Lähetä minut! Lähetä minut!"
On rohkeaa sanoa: "Lähetä minut!"
Tiedätkö, Hän tulee lähettämään sinut.
Saat pitää varasi,
kun sanot: "Lähetä minut!"
Herra ehkä ottaa sinut kiinni sanoistasi.
Ehkä Hän uskoo, mitä sanot.
Hän haluaa käyttää jokaista, joka antaa siihen luvan.
Jokaista, joka sanoo: "Kyllä!"
Meillä on siis ylösnoussut Herra.
Hän eheyttää ihmiset ja käyttää ihmisiä.
Hän käyttää miehiä ja naisia, nuoria ja vanhoja.
Helluntaipäivänä Pyhä Henki vuodatettiin KAIKEN lihan ylle.
Miesten ja naisten, nuorten ja vanhojen ylle.
Miksi? Koska Herra käyttää kaikkia.
Pyhä Henki on voima palvella Jumalaa.
Hän tulee kaikkien ylle erottelematta ihmisiä.
Kun otamme Jeesuksen vastaan sydämeemme
ja haluamme seurata Häntä ja kulkea Hänen kanssaan,
meidät voidellaan Pyhän Hengen voimalla.
Täytämme tehtävämme Hänen voimassaan ja voitelussaan.
Meiltä vaaditaan ainoastaan,
että Hän saa vaikuttaa elämässämme.
Silloin Hänen tahdostaan tulee todellisuutta elämässämme.
Täällä sanotaan...
"Niin he muistivat Hänen sanansa."
Luuk. 24:9-10: "He palasivat haudalta,"
"veivät sanan tästä kaikesta niille yhdelletoista"
"ja kaikille muille."
Heillä oli rukouskokous, niinkuin tiedämme.
Siellä oli 120 henkilöä.
Luultavasti suuri osa siitä katraasta otti osaa rukoukseen.
Kaikki saivat kuulla sanoman:
Miehet ja naiset, nuoret ja vanhat.
Magdalan Maria, Johanna, Jaakobin äiti Maria
ja muut naiset heidän kanssaan kertoivat tästä apostoleille.
Naiset puhuivat tästä apostoleille.
He kertoivat enkelin sanoneen: "Muistakaa -"
"mitä Hän on sanonut teille."
"Hän on noussut kuolleista. Hän puhui tästä etukäteen."
Naiset saivat kertoa tämän apostoleille.
Tätä apostolit saivat pähkäillä.
He saivat nähdä, miten asian laita oli.
Teemme usein asioista monimutkaisia ajatellessamme niitä kauan.
Joskus sydämessämme "kolahtaa"
ja vain tiedämme asian olevan totta.
Tosi on!
Jeesus on noussut kuolleista.
Hän elää tänään.
Kuolemalla ei enää ole valtaa Hänen.
Kuolemalla ei ole valtaa sinuun, uskova.
Millaisia meistä tulee,
kun kuolemalla ei ole enää valtaa meihin?
Meistä voi tulla hirvittävän radikaaleja
ja rohkeita!
Meistä voi tulla niin radikaaleja,
että kaikki ympärillämme järkkyy. He ihmettelevät:
"Mikä sinua vaivaa? Etkö voi olla kuin muut?"
Et pysty olemaan niinkuin muut!
KUOLEMALLA EI OLE ENÄÄ VALTAA MINUUN!
Minulla on ikuinen elämä!
Mitä pelkäsitkään ennen...
Kukaan ei voi viedä elämääsi!
Jotkut ajattelevat: "Emme halua ylilyöntejä."
"Ajatellaan nyt järkevästi. Kysessä oli Jeesus ja vain Hän."
Ei, emme ajattele koskaan niin.
Emme ajattele, että "se oli vain Hän".
Hän tuli maailmaan vain meidän vuoksemme!
Hän ei tullut tänne itsensä vuoksi.
Hänen ei tarvinnut nousta kuolleista itsensä tähden
saadakseen ikuisen elämän.
Hänellä oli jo ikuinen elämä!
Hän oli jo voittanut kuoleman!
Olisiko Hän tullut tänne ja tehnyt kaiken uudestaan?
Kyllä, mutta Hän teki sen MEIDÄN tähtemme!
Meidän tarvitsi saada voitto kuolemasta.
Meidän tarvitsi nousta kuolleista!
Me tarvitsimme ikuisen elämän! Siksi Hän tuli!
Ei Hän itsensä tähden tullut - Hänellä oli jo kaikki!
Mietitkö, miksi Jeesus kuoli?
Sinun ja minun tähden.
Miksi Hän nousi kuolleista? Sinun ja minun tähden.
Miksi Hän voitti ikuisen elämän?
Että saisimme sen yhdessä Hänen kanssaan.
Ikuinen elämä kuuluu kaikille,
jotka uskovat Jeesuksen Kristuksen kuolemaan
ja ylösnousemukseen.
Meillä on ikuinen elämä.
Ei ole aika vain ihailla Jeesusta ja sitä mahtavaa, mitä Hän teki.
Hän teki mahtavia asioita. Hänen rakkautensa on mahtava.
Hänen rakastaminaan ymmärrämme
tämän olevan Jumalan suurin rakkaudenosoitus meille.
Ymmärrättehän...
Kaiken ydin on: Hän teki sen meidän puolestamme.
Jos emme usko sitä, elämämme ei muutu.
Tässä on vain yksi ihailunkohde -
yksi muiden joukossa.
Ymmärrätkö, että elämämme ovat muuttuneet?
Kuolemalla ei ole enää valtaa meihin.
Meillä on ikuinen elämä!
Meillä on ikuinen yhteys Jumalaan!
Siksi käytämme näin radikaaleja ilmauksia:
"Emme koskaan kuole!"
Rakastan tällaista puhetta! "Emme koskaan kuole."
On melkein kiellettyä sanoa näin, koska se on liian hyvää!
Tietenkin - sehän on liian hyvää.
Sitä ei saisi sanoa - ettemme koskaan kuole.
"Kaikkihan me kuolemme kuitenkin..."
Tietenkin ruumiimme kuolee, mutta minä en kuole koskaan.
Tiedän, että ruumiilla on elinaikansa.
Joka ikisessä hautajaisessa hoetaan:
"Maasta olet tullut,ja maaksi sinun pitää jälleen tuleman."
Mihin sanoilla viiitataan? Ruumiiseen.
Sielumme ei voi muuttua maan tomuksi.
Ei henkemme myöskään. Miten sellainen onnistuisi?
Ruumiimme voi maatua.
"Maasta sinä olet tullut..."
Jumala muovasi ruumiimme maan tomusta.
Jumala puhalsi ihmiseen Henkeään: hänestä tuli elävä olento.
Meillä ihmisillä on ikuinen elämä -
vaikka ruumis menehtyy niinkuin sen kuuluu tehdä.
Ruumiilla on elinaikansa, joka joskus päättyy.
Me siirrymme toiseen paikkaan.
Elämämme ei pääty, koska Jumalasuhteemme on ikuinen.
Saamme ikuisesti olla Herran kanssa.
Tällainen tulevaisuus meillä on!
Tähän uskomme ja tätä kannamme sisimmässämme:
Herramme on ylösnoussut ja Hän elää!
Meillä on IKUINEN elämä.
Mikään ei voi erottaa meitä Herran rakkaudesta.
Meillä on IKUINEN elämä.
Tulet iloisemmaksi kuin arvaatkaan ajatellessasi tätä.
Tätä meidän täytyy miettiä ja kiittää Jumalaa.
Joku sanoo: "En tunne itseäni erityisen iloiseksi..."
Tai: "Ikuinen elämä tuntuu epätodelliselta."
Silloin sinun tarvitsee kiittää Jumalaa.
Päivänselvä juttu! Ala kiittää Jumalaa.
Sano: "Kiitos, Jumala, että annoit ikuisen elämän."
Ehkä et ole koskaan tuntenut kiitollisuutta siitä.
Et ole koskaan kiittänytkään.
Ala kiittää!
Älä pihtaa, kiitä Häntä ikuisesta elämästä.
Kiittäessäsi sydämesi silmät avautuvat,
ja uskosi saa vahvistusta kuulemastasi.
Alat vakuuttua sisimmässäsi.
Ilo ja voima alkavat liikehtiä sisälläsi,
koska sinulla on ikuinen elämä.
Ympärilläsi olevat ihmiset ehkä luulevat
sinun olevan samanlainen kuolevainen kuin hekin
- ja tuomionalainen. Mutta sinulla on ikuinen elämä.
Et ole tuomion alla.
Jeesus kantoi rangaistuksen:
Hän otti syntimme ja kuoli puolestasi.
Hän otti häpeäsi. Hän on vapauttanut ja muuttanut sinut.
Jeesus teki sen!
Et joudu tuomion alle. Olet vapaa ja elät ikuisesti!
Ikuinen elämä on perintöosasi.
Se on oikeutesi, jota kukaan ei voi varastaa sinulta.
Mitä jos en tunne omistavani ikuista elämää?
Edes tunteesi eivät voi varastaa ikuista elämää.
Suurenmoista! Vaikka olisit masentunut ja alakuloinen,
ikuinen elämä ei katoa tuntemustesi vuoksi.
Ikuinen elämä on pysyvää laatua,
sillä Jeesus on sen antanut sinulle.
Sait ikuisen elämän uskomalla Jeesukseen.
Pelastustyö on täytetty - ymmärrätkö?
Ikuinen elämä ei ailahtele näin:
Ikuinen elämä - ikuinen kuolema...
Toivomme vain kuolevamme oikeana ajankohtana.
Huipulla ollessamme tunnemme saaneemme ikuisen elämän.
Pohjalla ollessamme luulemme ikuisen kuoleman odottavan.
Tiedätkö, että ikuinen elämä tai kuolema ei ole tunnekysymys?
Se on tosiasia.
Sinulla, joka uskot Jeesukseen, on ikuinen elämä.
Sinä et koskaan kuole!
Et joudu koskaan eroon Jumalasta.
Olet saanut kaiken tarvitsemasi ikuisuuteen asti.
Se on tulevaisuutesi ja toivosi.
Kertakaikkiaan suurenmoista!
Kun ajattelemme ja puhumme tätä, rohkaistumme.
Minä ainakin rohkaistun.
Saarnojen pitäisi olla pitkiä. Silloin ehdimme rohkaistua.
Juuri se on saarnojen tarkoitus.
Saarnan tarkoitus ei ole hukuttaa kuulijaa,
saaden hänet vain toivomaan saarnan loppumista.
Tarkoitus on rohkaista, koska puhumme totuutta.
Meillä on taipumus antaa totuuden vajota.
Emme näe totuutta.
Mitä näemme, jos totuus Jeesuksesta Kristuksesta vajoaa?
Kappas, näemme ongelmat laidan yli.
Totuuden vajotessa näemme aina vain enemmän ongelmia.
Lopulta annamme melkein periksi.
Emme jaksa elää - on niin paljon ongelmia.
Pidä katseesi Jeesuksen antamassa totuudessa ja faktoissa.
Sinun tulee nähdä ikuinen elämä horisontissasi.
Avaa silmäsi ja katso eteenpäin.
Ajattelet: "Hyvänen aika, minullahan on ikuinen elämä!"
Voiko elämä paremmaksi muuttua?
Ikuinen elämä vaikuttaa kaikkeen, mitä teen.
Se vaikuttaa valintoihini ja askeliini.
Olen rohkea, koska minulla on ikuinen elämä.
En koskaan kuole. Halleluja.
1. Kor. 15
Jos olet kiinnostunut ikuisesta elämästä,
suosittelen tätä lukua 15 1. Korinttolaiskirjeessä.
Luku on pitkä enkä aio lukea sitä teille.
Saatte lukea itse.
Luku käsittelee Kristuksen, kuolleitten ylösnousemusta,
ikuista elämää ja ylösnousemus ruumiita.
Saamme täältä paljon mielenkiintoista tietoa.
Tämä on kuulunut meille Jeesuksen ylösnousemuksesta lähtien.
Jeesus annettiin alttiiksi syntiemme tähden,
sanoo Room. 4:25.
Hänet annettiin alttiiksi syntiemme tähden,
ja Hänet herätettiin kuolleista vanhurskauttamisemme tähden.
Vanhurskas - tiedättehän mitä se tarkoittaa?
Meidät on hyväksytty.
Jumala hyväksyy meidät.
Jeesus nousi kuolleista, jotta Jumala hyväksyisi sinut.
Olet hyväksytty. Siksi se tapahtui.
Jos Jeesus on noussut kuolleista - olet hyväksytty.
Jollei Jeesus ole noussut kuolleista - olet yhä hylätty.
Voit olla iloinen. Jeesus ON noussut kuolleista.
Kaikki on siis kunnossa.
Hän on noussut kuolleista. Olet hyväksytty!
Jumala on hyväksynyt sinut.
Käsittämätöntä.
Miten minut voidaan hyväksyä? Jeesus nousi kuolleista.
Hän teki sen sinun puolestasi.
Niinkuin sanoin: Jeesus ei ylösnoussut itsensä tähden.
Hän teki sen SINUN puolestasi.
Kun Jeesus nousi kuolleista, Jumala hyväksyi sinut.
Entä Jeesus? Hän oli jo täysin Jumalan hyväksymä.
Hän nousi kuolleista sinun tähtesi!
Sinusta tuli vanhurskautettu, koska Jeesus nousi kuolleista.
Saat nähdä Sanasta suurenmoisia asioita.
Hämmästyt täysin.
Olet ehkä älyniekka -
ja mietit niin kovasti, että pääsi on haljeta.
Jos olet tällainen tuumaaja,
miten lähestyt hengellisiä asioita?
Pohdiskeletko ja mietitkö: Tähän täytyy saada selvyys?
Miten suhtaudun asiaan voidakseni hyväksyä tämän?
Silloin olet toivottomalla tiellä.
Tässä emme pääse selvyyteen pohdiskeluillamme.
Tähän meidän täytyy USKOA.
Herra puhuu totuutta niin ettemme voi vastustaa sitä.
Usko alkaa orastaa sisimmässämme
ja kasvaa, kunnes olemme vakuuttuneita
näistä ymmärryksen ylittävistä asioista.
Ne ovat totta, ja muuttavat elämämme.
1. Kor. 15:12-20 Täällä sanotaan näin:
"Jos Kristuksesta saarnataan, että Hän on noussut kuolleista,"
"kuinka muutamat teistä saattavat sanoa,"
"ettei kuolleiden ylösnousemusta ole?"
Hyvä kysymys!
Yksi jos toinen tässä maailmassa
väittää, ettei kuolleiden ylösnousemusta ole.
"Jos ei ole kuolleiden ylösnousemusta,"
"ei Kristuskaan ole noussut."
Jos ei ylipäänsä ole kuolleiden ylösnousemusta,
ei Jeesuskaan ole ylösnoussut. Selvä asia.
"Mutta jos Kristus ei ole noussut kuolleista,"
"turha on silloin meidän saarnamme,"
"turha myös teidän uskonne." Vai niin?
Olisi täysin turhaa saarnata Jeesuksesta,
jos kerta kuolleista ei herätä.
Tämä olisi merkityksetöntä.
Uskomme olisi täysi fiasko.
Uskoisimme siihen, mikä on väärää ja valhetta
totuuden sijaan.
1. Kor. 15:15.
"Silloin meidät myös havaitaan vääriksi Jumalan todistajiksi,"
"koska olemme todistaneet Jumalaa vastaan,"
"että Hän on herättänyt Kristuksen, jota Hän ei ole herättänyt,"
"jos kerran kuolleita ei herätetä."
Tämä on omistettu älyniekoille.
Te toiset voitte hengähtää.
Jae 16: "Mutta jos kuolleita ei herätetä,"
"ei Kristuskaan ole herätetty."
Selvä.
"Jos Kristusta ei ole herätetty, niin teidän uskonne on turha,"
"ja te olette vielä synneissänne."
Emmehän halua elää synneissämme.
"Silloin Kristuksessa nukkuneetkin olisivat kadotetut."
Kaikki aiemmin kuolleet uskovat -
olisivat siis joutuneet kadotukseen?
Isä, äiti, isoäiti, isoisä ja iso-isoäidin isä...
Kaikki nämä uskovat ovat joutuneet kadotukseen,
jollei Kristus ole noussut kuolleista!
"Jos olemme panneet toivomme Kristukseen"
"ainoastaan tämän elämän ajaksi,"
"olemme kaikkia muita ihmisiä surkuteltavimmat."
Tässäpä inhottava tilanne.
MUTTA...Tämä sana on ihana oikeassa paikassa.
Samaa voi sanoa sanasta "NYT".
"Mutta NYT Kristus on noussut kuolleista,"
"esikoisena kuolemaan nukkuneista."
Hän oli ensimmäinen tässä sarjassa.
Ensimmäinen kuolleista heränneiden sarjassa.
Jeesus oli ensimmäinen tästä joukosta.
Edetessämme tässä sarjassa tulemme sinun kohdallesi.
Myös sinä nouset kuolleista.
Halleluja. Tämä on yli-hyvää!
1. Kor. 15:21-22
"Koska kuolema on tullut ihmisen kautta,"
"niin on myös kuolleiden ylös- nousemus tullut ihmisen kautta."
"Niinkuin kaikki kuolevat Aadamissa,"
"niin kaikki tehdään eläviksi Kristuksessa."
Ymmärrättekö, millainen muutos on tapahtunut?
Kaikki ihmiset kuolivat Aadamin syntiinlankeemuksen vuoksi.
Toinen Aadam, Jeesus Kristus, on tullut.
Herra tekee eläviksi kaikki, jotka uskovat Häneen,
sillä Hän on noussut kuolleista.
Hän on antanut meille kaikille, jotka uskomme, ikuisen elämän.
Miten saisin sinut iloiselle mielelle?
Saisiko olla katkarapuvoileipä? Tai jotain muuta?
En tiedä, pidätkö katkarapuvoileivistä.
Mistä nyt pidätkin.
Joskus uskovat ilahtuvat vääristä asioista.
Suhteellisuudentaju katoaa.
Ilahdutaan valtavasti voileivistä.
Olet saanut ikuisen elämän! Joo-o...
Tiedän, ettei sitä voi käsittää.
Siitä tulisi varmasti luontevampaa, jos osaisimme iloita siitä.
Ikuinen elämä olisi luontevampaa meille.
Kiittämällä Jumalaa teemme siitä luontevampaa.
Kiitämme Jumalaa tästä yhä uudestaan.
Lopulta se on normaali osa elämäämme ja iloitsemme siitä.
Kiitämme Jumalaa ikuisesta elämästä.
Emmekö ole kummallisia,
kun emme ole hillittömän ihastuneita tästä,
ihan vain luonnostamme.
Ehkä rautakangen tai purkinavaajan avulla
saamme jotain iloa irti.
Iloa suurenmoisimmasta asiasta, mikä ihmisiä on kohdannut.
Tiedätkö, mitä tapahtuu iloitessamme
Jeesuksen kuolleista heräämisestä?
Silloin kerromme siitä jollekin.
Ennen vain hymistelimme: "Hän nousi kuolleista-hmm- halleluja."
Silloin voi ulos mennessään olla ihan hiljaa uskostaan.
Emme sano kenellekään mitään,
jos mikään ei yllytä ja kupli sisällämme.
Jos tulemme TODELLA iloisiksi Jeesuksen ylösnousemuksesta,
ja saamastamme ikuisesta elämästä - silloin alamme kertoa siitä.
Sama juttu, kun olet rakastunut.
Monet teistä olette nuoria.
Ehkä rakastutte toisen, kolmannen tai viidennen kerran.
En tiedä, mones kerta on menossa. Se tuntuu suurenmoiselta.
Rakkauden kohde on ainoa, joka on olemassa.
Ette halua puhua kenestäkään muusta kuin rakastetustanne.
Muiden täytyy myös sanoa, miten söpö ja kultainen hän on.
Kyselette: "Oletko nähnyt, miten ihana hän on?"
Miksi hehkutamme tuohon malliin?
Olemme niin rakastuneita johonkin.
Hän on niin ihana - emme voi puhua mistään muusta.
Jos joku yrittää sellaista, niin katseesi alkaa harhailla.
Harhaileva katse on tiedote:
"Presidentti on lähtenyt huoneesta tai salistaan."
Yritäpä puhua rakastuneen kanssa
jostain muusta kuin rakkauden kohteesta.
Huomaat välittömästi, että rakastunut ei ole läsnä.
Rakastunut katosi.
Saat puhella itseksesi.
Joskus uskovista tulee tällaisia.
He rakastuvat Jeesukseen valtavasti.
He tulevat todella iloisiksi ja kiitollisiksi
Jeesuksen kuolleista nousemisesta ja saamastaan ikuisesta elämästä.
Siksi heillä on vain yksi puheenaihe.
Vain silmänräpäys - ja taas he puhuvat siitä.
He puhuvat vain rakastetustaan koko ajan.
Lopulta heiltä kysytään: "Etkö osaa puhua mistään muusta?"
Vastaus on: "En."
Vaikeneminen ei enää onnistu.
Tämä on niin suurenmoista, että minun täytyy kertoa sinulle.
Sinun täytyy saada selville, että tarvitset pelastusta.
Sinun tarvitsee ottaa Jeesus vastaan.
Saat ikuisen elämän.
Kun tiedämme, mitä omistamme, voimme antaa sitä toisille.
Kun emme tiedä, mitä omistamme, emme pysty jakamaan sitä.
Oletteko huomanneet eron?
Päivissä on eroja.
Joinakin päivinä olemme halkeamaisillamme kiitollisuudesta.
Voisit puhua kenen tahansa kanssa - ja se on helppoa.
Puhumme uskostamme.
Toisinaan tuskin olemme varmoja pelastuksestamme.
Silloin huuliltamme ei kuulla montaa todistusta.
Vaikka ylösnousemus on yhtä tosi, ja he kysyisivät:
"Onko Jeesus noussut kuolleista?" "No joo."
"Onko sinulla ikuinen elämä?" "Joo."
"Mutta onhan minulla huolia," sanot seuraavaksi.
"Minulla on paljon ongelmia. Kaikenlaisia ongelmia."
Kerrot huolistasi Jeesuksen sijaan.
Mikä painaa tässä eniten? Mikä asia tunkeutuu toisen edelle?
Mikään ei saa tunkeutua Jeesuksen edelle.
Hänen tulee saada ensimmäinen sija elämässämme.
Meidän tulee ajatella eniten Häntä.
Siitä saamme terveyden, ilon ja elämän - kaiken.
Jollei Hän saa ensimmäistä sijaa, voimme todella huonosti.
Jeesuksen täytyy saada ensimmäinen sija.
Siinä on ratkaisu.
On hauska nähdä yleisiä tapauksia.
Jos ihmisillä on ongelma tietyllä elämän alueella,
he eivät halua kuulla yleispäteviä ratkaisuja.
Tässä sinulle yleispätevä ratkaisu:
Jos Jeesus saa ensimmäisen sijan elämässäsi,
nämä muut asiat taipuvat myös.
Nämä muut asiat antautuvat.
Mikäli ongelma saa etusijan Jeesukseen nähden,
SINÄ tulet polvistumaan ja antautumaan.
Jäät ongelmasi alle; se jyrää sinut alleen.
On olemassa yleispätevä ratkaisu: Anna ykkössija Jeesukselle.
Hänen tekonsa sinun edestäsi tulee saada ykkössija.
Jeesuksen pelastustyö ja Hänen antamansa ikuinen elämä -
Ne ovat ylpeyden aiheemme.
Tänä päivänä tiedämme paljon ylösnousemuksesta.
Tiedämme, miten Jeesus vanhurskautti ja pelasti meidät.
Hän antoi meille rauhan Jumalan kanssa.
Hän on antanut ikuisen elämän, rohkeuden ja voiman.
Hän on antanut meille ratkaisut ja ulospääsyn.
Tähän kaikkeen saimme Jeesuksen Kristuksen.
Olemme kadehdittava kansa!
Olemme siunattuja ja rohkealla mielellä.
Olemme vahvistettuja ja muuttuneita.
Meillä on oikeus levittää tätä joka ikisen ihmisen korviin.
Suutuin itselleni. Olisin voinut potkaista itseäni,
jos olisin pystynyt menettämättä tasapainoani.
Ovikellomme soi kerran.
Avasin oven ja ulkopuolella seisoi pieniä lapsia.
He olivat pukeutuneet pääsiäisnoidiksi.
Lapset halusivat jotain. He eivät osanneet sanoa, mitä.
He seisoivat minua tuijottaen. Minä tuijotin takaisin.
Kumarruin katsomaan heidän kulhoihinsa.
Ihmettelin, mitä he odottivat saavansa.
Kulhossa oli kruunun kolikko ja makeisia.
Minulla ei ollut makeisia tai kruunujakaan.
Muistin, että minulla oli rusinapaketti.
Hain rusinapaketin ja laitoin sen kulhoon.
Joku lapsista sanoi: "Iloista pääsiäistä."
Tulin siihen tulokseen, etteivät he tainneet pitää rusinoista.
Olin täysin mykistynyt tilanteesta.
Suljin oven ja palasin sisään.
Istuuduttuani aloin miettiä:
Mikseivät lapset kysyneet mitään?
Olin ihmeissäni.
En keksinyt yhtään kysymystä!
Olisin voinut kysyä: "Tiedättekö, miksi pääsiäistä vietetään?"
Lastenohjelmia katsoessa voisi luulla, että kyse on noidista.
Puhutaan Kyöpelinvuoresta.
Siksikö vietämme pääsiäistä?
Ei kai kukaan sellaiseen usko?
Eihän kukaan ihminen usko noitiin?
Sen sijaan lukuisat ihmiset
tietävät Jeesuksen nousseen kuolleista.
Parasta tässä on,
että minä olen yksi heistä.
Pahinta on, että unohdin kertoa sen
oven ulkopuolella seisoville lapsille.
Ehkä sinäkin unohdit.
Juoksin vain etsimässä makeisia.
Etsin, kunnes löysin rusinapaketin ja annoin sen.
Rusinapaketti ei ollut tehtäväni.
Minun olisi pitänyt kertoa, miksi pääsiäistä vietetään.
Minun täytyy muistuttaa itseäni.
Jos joku lapsi vielä ilmaantuu ovellemme,
He saavat kuulla koko evankeliumin. Koko paketin.
MINULLA on se sanoma, jota he tarvitsevat.
Heillä oli vain pieni sanko ja kruunun kolikko.
He olivat pukeutuneet noidiksi.
Olen ylpeä Jeesuksesta.
Toisinaan sitä on vaikea muistaa.
Nyt minun pitäisi sanoa jotain!
Joskus meidän tarvitsee valmistautua etukäteen.
ja päättää, että tartumme tilaisuuteen.
Tartun tilanteeseen eri kohtaamispaikoissa
sanoakseni jotain Jeesuksesta.
Sellainen tilanne tulee äkkiä.
En osannut tunnistaa tilannetta,
jotta olisin voinut nähdä sen tilaisuudekseni.
Menetin tilaisuuteni.
Nämä noidiksi pukeutuneet lapset vain katsoivat minua.
Ajattelin vain: "Pitääkö lasten pukeutua noidiksi?"
Sitä minä ajattelin.
Sen lisäksi ajattelin makeisia.
Nuo asiat häiritsivät minua niin,
etten ajatellut, kuka olen ja mitä voin antaa.
Ehkä he tekevät kierroksen vielä pääsiäispäivänä.
Pääsiäispäivään on yksi päivä aikaa.
He ehkä kipaisevat kierrokselle tänään.
He eivät ehkä saaneet riittävästi makeisia.
Sinä tai minä saatamme kohdata heidät.
Voimme sanoa heille jotain Jeesuksesta:
"Kun uskomme Jeesukseen, saamme ikuisen elämän."
Jospa he saavat selville, että Jumala rakastaa heitä.
Voi, miten tärkeää! Miten ihanaa!
Taivaallinen Isä, kiitämme Sanastasi!
Kiitos, että muutat elämämme.
Kohenna valmiuttamme viedä evankeliumia,
Ilosanomaa ihmisille.
Näin he voivat pelastua, parantua, vapautua ja eheytyä.
He saavat avun jokaiselle elämän alueelle.
Herra, Sinä olet Ihmeidentekijä!
Olet antanut meille ikuisen elämän!
Kukaan ei voi erottaa meitä Sinun rakkaudestasi,
jonka olemme kohdanneet Jeesuksessa Kristuksessa.
Kiitämme, Herra, että ikuisen elämän vuoksi
kuolemalla ei ole enää valtaa meihin.
Halleluja. Kiitämme Sinua, Jumala.
Anna ikuisen elämän tulla meille niin eläväksi,
että sydämiimme istuttamasi rohkeus
saa kukoistaa ja tulla esiin.
Puhumme oikealla tavalla Hänestä, jota rakastamme.
Silloin ihmiset ilahtuvat,
he alkavat kaivata saada tuntea Jumala ja lähestyä Häntä.
Veresi kautta olemme saaneet syntimme anteeksi.
Olet puhdistanut meidät pimeydestä ja kurjuudesta,
jotta voimme edustaa Sinua tässä maailmassa.
Tule, Pyhä Henki.
Auta meitä olemaan Jeesuksen Kristuksen todistajia
maailmassa - vieden sanomaa maan ääriin.
Kiitämme, Herra, että se on mahdollista.
Otamme sen vastaan, Jeesuksen nimessä.
Seurakunta sanoo: AMEN!
Käännös: Niina Paso
p. +358 45 113 6000 email: helsinki@arken.org
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 720A